Afg`onistonda hudkush-terrorchi 11 kishini portlatib yubordi

Afg`onistonning Kunar viloyati markazi Asadobod shahrida hudkush-terrorchi gubernatorning uyi yaqinida o`zini portlatib yubordi. Bu haqda “Lenta.ru” xabar bermoqda. 
Terakt oqibatida 11 kishi halok bo`lgan, yana 40 kishi yaralangan. Jabrlanganlarning aksariyati og`ir ahvolda ekanligi aytilmoqda. 
Terakt bugun 27 fevral kuni tongda shahar markazidagi maydonda sodir etilgan. Maydonga yaqin hududlarda bir nechta hukumat binolari joylashgan edi.
Bundan avval 1 fevral kuni Afg`oniston poytaxti Qobul shahrida yuz bergan terakt oqibatida 10 kishi hayotdan ko`z yumgan edi.